У Вікіпедыі ёсць артыкулы пра іншых асоб з прозвішчам Маер.

**Максіміліян (Макс) Маер** (ням.: Maximilian (Max) Meyer; нар. 18 верасня 1995, Обергаўзен, Германія) — нямецкі футбаліст, паўабаронца швейцарскага клуба «Люцэрн».

Клубная кар’ера
---------------

Маер пачынаў кар’еру ў моладзевай акадэміі обергаўзенскага «Рот-Вайса», адкуль у 2004 годзе перайшоў у «Дуйсбург». У 2009 годзе ён стаў іграком «Шальке 04». У сезоне 2011/12 разам з юнацкай камандай «Шальке» да 19 гадоў ён стаў чэмпіёнам заходняй Бундэслігі, а пазней і Бундэслігі, абгуляўшы ў фінале «Баварыю» з лікам 2:1. У сезоне 2012/13 ён згуляў за гэту каманду ў 15 матчах, забіўшы 11 галоў і аддаўшы 11 галавых перадач, і зноў стаў чэмпіёнам заходняй Бундэслігі.

У снежні 2012 года Маер падпісаў першы прафесійны кантракт з «Шальке 04» да 2015 года. 16 лютага 2013 года ён дэбютаваў за *«кобальтавых»* у Бундэслізе, замяніўшы Рафаэла на 72-й хвіліне матча супраць «Майнца» (2:2) і адзначыўшыся галавой перадачай. 12 сакавіка 2013 года адбыўся дэбют Маера ў Лізе чэмпіёнаў УЕФА у зваротным матчы 1/8 фіналу супраць турэцкага «Галатасарая» (2:3). Усяго ў сваім дэбютным сезоне ў Бундэслізе правёў 5 матчаў. Пасля сезона 2012/13 узяў сёмы нумар, што пацвярджае высокі давер у клубе да адоранага і таленавітага паўабаронцы.

7 мая 2013 года Маер падоўжыў кантракт з «Шальке» да 2017 года, а ў лістападзе 2013 года — да канца сезона 2017/18.

У маі 2018 года быў адхілены ад трэніровак «Шальке» і па заканчэнні сезона пакінуў клуб. У жніўні 2018 года стаў іграком англійскага клуба «Крыстал Пэлас». У сезоне 2020/21 страціў месца ў складзе, і ў студзені 2021 года пакінуў англійскі клуб. Неўзабаве далучыўся да «Кёльна», дзе гуляў да канца сезона.

У верасні 2021 года стаў іграком турэцкага «Фенербахчэ», а ў студзені 2022 года быў аддадзены ў арэнду ў дацкі «Міт’юлан» да канца сезона з правам выкупу. У жніўні 2022 года ў якасці свабоднага агента перайшоў у «Люцэрн».

Міжнародная кар’ера
-------------------

Макс Маер гуляў за зборныя Германіі розных узростаў. 11 лістапада 2009 года Маер дэбютаваў у складзе юнацкай зборнай Германіі да 15 гадоў, выйдучы на замену на 47-й хвіліне і забіўшы адзін гол.

У 2012 годзе ў складзе юнацкай зборнай Германіі да 17 гадоў Маер паехаў на чэмпіянат Еўропы ў Славенію, дзе стаў срэбным прызёрам, найлепшым бамбардзірам і найлепшым іграком спаборніцтваў.

13 мая 2014 года Маер дэбютаваў за нацыянальную зборную Германіі ў матчы супраць зборнай Польшчы. У 2016 годзе ў складзе нямецкай зборнай удзельнічаў у Алімпійскіх гульнях, дзе стаў срэбраным прызёрам.

Дасягненні
----------

### Камандныя

* Віцэ-чэмпіён юнацкага чэмпіянату Еўропы: 2012
* Чэмпіён Бундэслігі (да 19 гадоў): 2012
* Уладальнік Кубка Даніі: 2022

### Індывідуальныя

* Срэбны медаль Фрыца Вальтэра U-17: 2012

Зноскі
------

1. ↑  Max Meyer // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Maximilian Meyer // As — Madrid: Grupo PRISA, 1967.<a href='https://wikidata.org/wiki/Track:Q2807'></a><a href='https://wikidata.org/wiki/Track:Q1466106'></a><a href='https://wikidata.org/wiki/Track:Q719880'></a>
3. ↑  Schalke verlangert mit Juwel Meyer — kicker
4. ↑  Farfan und Uchida startklar — Meyer verlangert — kicker
5. ↑  «Шальке» отстранил Майера от тренировок до конца сезона. Он сказал, что клуб его запугивает. by.tribuna.com
6. ↑  «Кристал Пэлас» объявил о переходе Майера. by.tribuna.com
7. ↑  Spielbericht der deutschen U-15 gegen Estland — transfermarkt.de
8. ↑  2012: Макс Майер — UEFA.com Архівавана 2 чэрвеня 2013.
9. ↑  It was fun — Low praises Germany youngsters after Poland draw Архівавана 4 ліпеня 2014.. Goal

Спасылкі
--------

* Лагатып Вікісховішча На Вікісховішчы ёсць медыяфайлы па тэме Макс Маер

|  |  |
| --- | --- |
| ⚙️   Тэматычныя сайты | AS.com · BDFA · eu-football.info (ігрок) · FootballDatabase.eu · Fussballdaten.de · National Football Teams.com · Olympedia · Olympic Channel · Soccerbase (ігрок) · Soccerway · Transfermarkt (ігрок) · worldfootball.net (ігрок) · Нямецкі футбольны саюз · Алімпійская спартыўная канфедэрацыя Германіі · УЕФА |
| Слоўнікі і энцыклапедыі | Munzinger |
| Нарматыўны кантроль | GND: 1047897245 · VIAF: 306367825 |

| ⛭Зборная Германіі — Алімпійскія гульні 2016 — 2-е месца |
| --- |
| Сцяг Германіі | 
* 1 Горн (б)
* 2 Тальян
* 3 Клостэрман
* 4 Гінтэр
* 5 Зюле
* 6 С. Бендэр
* 7 Маер
* 8 Л. Бендэр
* 9 Зельке
* 10 ~~Гарэцка~~**?**
* 11 Брант
* 12 Гут (б)
* 13 Макс
* 14 Баўэр
* 15 Хрысціянсен
* 16 Промель
* 17 Гнабры
* 18 Петэрсен
* 22 Эльшлегель (б)
* трэнер: Горст Грубеш

 |